15. Usmernenia pre rozpočtový postup na rok 2010 - oddiely I, II, IV, V, VI, VII, VIII a IX (
- Pred začiatkom hlasovania:
Christopher Beazley
Vážený pán predsedajúci, musíme ísť ďalej, ale vidím, že tu došlo k tomu najabsurdnejšiemu nahusteniu hlasovaní podľa mien. V rámci poslednej správy, o ktorej sa má hlasovať, teda správy pani Herczogovej, sa hlasovanie podľa mien vyskytuje pri každom jednom pozmeňujúcom a doplňujúcom návrhu. Mohli by sme vyzvať pána Corbetta a ostatné významné osobnosti, nech navrhnú nejaký prídelový systém, aby sme mohli ísť na obed?
